Ludvig Karl av Slesvig-Holsten-Sønderborg-Franzhagen

Ludvig Karl (født 4. juni 1684, død 11. oktober 1708) var en sønderjysk fyrstelig som var titulærhertug av Slesvig-Holsten-Sønderborg-Franzhagen fra 1707 til 1708.

Han var sønn nummer to av Christian Adolf av Slesvig-Holsten-Sønderborg i hans ekteskap med Eleonore Charlotte av Sachsen-Lauenburg. Ludvig Karls eldre bror Leopold Christian hadde inngått et morganatisk ekteskap, hvorfor hans sønner ikke var arveberettigede til hertugtittelen. Ved Leopold Christians død overgikk derfor tittelen til Ludvig Karl.

Morganatisk ekteskap 
Til morens store fortvilelse, inngikk også Ludvig Karl ekteskap med en kvinne under sin stand, nemlig med morens hoffdame Anna Barbara Dorothea von Winterfeldt (1670–1739). Både enkehertuginnen og slekten forsøkte iherdig å forpurre ekteskapet, som likevel ble inngått i 1705 i Ottensen.

Paret fikk to barn: 
 Eleonore Charlotte Christiane (1706–1708)
 Christian Adolf II (1707–1709)

Ludvig Karl døde selv i 1708, hvoretter hans mindreårige sønn arvet hertugtittelen. Ved sønnens død i 1709 utdøde linjen Franzhagen. I 1716 ble Franzhagen gods brudt ned, og fem lik ble flyttet fra slottskapellet til Mariakirken i Büchen.

Anna Barbara Dorothea døde i Hamborg i 1739.

Referanser 

Slesvig-Holsten-Sønderborg-Franzhagen